กิมเอ็งคงเป้าหมายดัชนีปีนี้ระดับ 900 จุด
กิมเอ็งยังคงเป้าหมายดัชนีสิ้นปีที่ระดับ 900 จุด&nbsp; เนื่องจากยังมีปัจจัยเสี่ยงเรื่องเศรษฐกิจและการเมืองอยู่ แต่หากเศรษฐกิจโลกไม่ได้ทรุด
23 ก.ค. 2553

กิมเอ็งยังคงเป้าหมายดัชนีสิ้นปีที่ระดับ 900 จุด  เนื่องจากยังมีปัจจัยเสี่ยงเรื่องเศรษฐกิจและการเมืองอยู่ แต่หากเศรษฐกิจโลกไม่ได้ทรุด
นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ กิมเอ็ง(ประเทศไทย) หรือKEST กล่าวในงานสัมมนา “กระชับเศรษฐกิจ...วิกฤตหรือโอกาส..คาดการณ์ครึ่งปีหลัง” ว่า ยังคงเป้าหมายดัชนีสิ้นปีที่ระดับ 900 จุด แม้ว่าขณะนี้ดัชนีขึ้นมาอยู่ที่ระดับ 840 จุดแล้วก็ตาม เนื่องจากยังมีปัจจัยเสี่ยงเรื่องเศรษฐกิจและการเมืองอยู่ แต่หากเศรษฐกิจโลกไม่ได้ทรุด และการเมืองดีกว่าคาด มีความเป็นไปได้ว่านักวิเคราะห์อาจมีการปรับเป้าหมายใหม่
ระยะที่ผ่านมาดัชนีหุ้นไทยปรับตัวดีกว่าเมื่อเทียบกับตลาดหุ้นในภูมิภาค แต่หากพิจารณาอัตราราคาเทียบกับกำไรสุทธิต่อหุ้น(พี/อี) ของตลาดหุ้นไทยขณะนี้อยู่ที่ 11 เท่า เทียบกับ ญี่ปุ่นอยู่ที่ 17 เท่า สิงคโปร์ 14 เท่า ฮ่องกง 14 เท่า ไต้หวัน 13 เท่า ฟิลิปปินส์ 13 เท่าและเกาหลี 10  เท่า โดยทุกตลาดมีค่าพีอีสูงกว่ายกเว้นเกาหลีเท่านั้น และหากเศรษฐกิจไทยในปี 2554 ขยายตัว 5% ตามที่คาด ตลาดหุ้นไทยยังเป็นตลาดที่น่าสนใจ